05/06/2012 | Administración LocalMunicipal
Santiago de Compostela
Tesourería. Sección de Recadación
Delegación de competencias a favor da Deputación

ANUNCIO Delegación de competencias a favor da Deputación Provincial da Coruña en materia de recadación executiva das sancións municipais derivadas de infraccións de tráfico. O Excmo. Concello Pleno, en sesión celebrada o día 29 de marzo de 2012, adoptou o seguinte acordo: a) Delegar na Excma. Deputación Provincial da Coruña a recadación executiva das sancións municipais por infraccións que se deduzan da Lei sobre tráfico, circulación de vehículos a motor e seguridade vial, e das ordenanzas municipais sobre tráfico vial e sobre ordenación e regulación do aparcamento, e aparcamento de residentes. A delegación queda sometida ó requisito da necesidade de habilitar crédito orzamentario adecuado e suficiente no orzamento do Concello para o ano 2012 para formalizar o pagamento da xestión que se encomenda. b) Aprobar as seguintes bases para a prestación do servizo pola Excma. Deputación Provincial da Coruña: “PRIMEIRA.–OBXECTO DA DELEGACIÓN. A Deputación Provincial da Coruña asume, por delegación expresa do Concello de Santiago de Compostela, as competencias en materia de recadación executiva das sancións municipais por infraccións que se deduzan da Lei sobre tráfico, circulación de vehículos a motor e seguridade vial, as ordenanzas municipais sobre tráfico vial, sobre ordenación e regulación de aparcamento e aparcamento de residentes e demais normativa vixente de aplicación, que foran instruídas polos órganos competentes do Concello. SEGUNDA.–ALCANCE DO EXERCICIO DAS COMPETENCIAS DELEGADAS. A delegación de competencias suporá que a Deputación asumirá a totalidade das funcións e atribucións necesarias para levar a cabo o exercizo das competencias da recadación executiva das sancións municipais especificadas na base primeira. A actuación da Deputación comezará coa notificación das providencias de apremio previamente ditadas polo Tesoureiro do Concello de Santiago de Compostela e remitidas por este ao Servizo de Recadación da Deputación. A estes efectos deberá enviarse á Deputación a documentación e o ficheiro informático que se acorde polas dúas administracións, que conteña a información necesaria para que poida levarse a efecto a xestión obxecto de delegación. A Deputación da Coruña levará a cabo o desenvolvemento do procedemento de apremo en todas as súas fases, de conformidade co previsto na Lei xeral tributaria e no Regulamento xeral de recadación, sen prexuízo das especialidades que afecten á normativa específica de tráfico e seguridade vial. En particular, será competencia da Deputación: a) A tramitación, concesión e posterior seguimento de aprazamentos e/ou fraccionamentos de pago. b) A declaración de insolvencia e créditos incobrables. c) A suspensión, nos supostos previstos na normativa de aplicación, do procedemento de apremo. d) O desenvolvemento e execución do expediente de apremo desde o seu inicio –coa notificación da providencia de apremo- ata a súa terminación, sexa esta por cobro, insolvencia ou calquera outro dos motivos legalmente establecidos. e) A práctica de embargos. Corresponderá á Tesourería do Concello de Santiago de Compostela: a) Ditar e emitir a providencia de apremo. b) Resolver os recursos que se presenten contra a providencia de apremo. TERCEIRA.–INFORMACIÓN DA XESTIÓN DA DEPUTACIÓN AO CONCELLO. O Concello de Santiago de Compostela terá acceso, en tempo real, a través dos usuarios que se determinen, tanto ao seguimento e control da xestión global realizada por delegación súa, como aos seus expedientes individuais. Disporá a estes efectos de todas as posibilidades de consulta que permita a aplicación de xestión da Deputación, dentro do marco establecido pola lexislación xeneral sobre protección de datos e a normativa específica que para o seu cumprimento teña aprobada a propia Deputación. Adicionalmente e con carácter anual, dentro do mes natural seguinte á finalización de cada exercizo, a Deputación renderá estado demostrativo da xestión realizada no ano con indicación de: cargos recibidos; pendente de cobro do ano anterior; rectificacións de cargo, cobros e datas; devolucións de ingreso, e pendente de cobro para o ano seguinte. CUARTA.–TAXA POR PRESTACIÓN DE SERVIZOS DELEGADOS. A taxa a aboar polo Concello de Santiago de Compostela pola xestión realizada obxecto de delegación nestas bases, será o equivalente á totalidade do recargo do período executivo que corresponda (10 ou 20%) relativa ás sancións que foran efectivamente recadadas. QUINTA.–LIQUIDACIÓN AO CONCELLO DOS INGRESOS RECADADOS. A recadación líquida obtida a favor do Concello de Santiago de Compostela, liquidarase por trimestres. A de cada trimestre será entregada dentro do trimestre inmediatamente seguinte. En dita liquidación descontarase a taxa pola prestación do servizo que corresponda, de conformidade co previsto na base anterior. SEXTA.–VIXENCIA DA DELEGACIÓN. O prazo de vixencia da delegación de competencias regulada nestas bases será de dez años contados a partir da entrada en vigor da mesma. Nembargantes poderase dar fin a dita delegación en calquera momento, por mutuo acordo das partes. SÉTIMA.–ACORDOS DE DELEGACIÓN E ACEPTACIÓN. O procedemento para formalizar a delegación na Deputación as competencias e funcións que se detallan nas presentes bases será o seguinte: 1.º.–Acordo de delegación de competencias e probación destas bases adoptado polo Pleno do Concello de Santiago de Compostela.2.º.–Publicación do acordo anterior no Boletín Oficial da Provincia e traslado do mesmo á Deputación, mediante certificación expedida polo Secretario Xeral do Concello de Santiago de Compostela.3.º.–Acordo adoptado polo Pleno da Deputación, aprobando as bases e aceptando a delegación nos termos das mesmas.4.º.–Publicación do acordo no Boletín Oficial da Provincia e no Diario Oficial de Galicia, para xeneral coñecemento. OITAVA.–ENTRADA EN VIGOR. A entrada en vigor da delegación producirase con efectos do primeiro día do mes seguinte á última publicación das previstas no base anterior. A delegación poderá afectar á xestión executiva de aquelas sancións anteriores á data de entrada en vigor que estando en vía executiva na data en que se entreguen á Deputación o prazo para a prescrición non sexa inferior a seis meses. NOVENA.–NORMATIVA DE DESENVOLVEMENTO. Habilítase á Presidencia da Deputación para ditar as normas necesarias para o adecuado desenvolvemento das presentes bases e para unha mellor execución das competencias obxecto de delegación.” O que se fai público para xeral coñecemento. Santiago de Compostela, 21 de maio de 2012. A CONCELLEIRA DE FACENDA Asdo.: Cecilia Sierra Rey